सूत्रों के अनुसार इस पूरे मामले में कस्‍टम अधिकारियों की भूमिका खारिज नहीं की जा सकती है. इससे पूर्व नीरव मोदी के मामले में खुलासा हुआ था कि वह लो क्‍वॉलिटी का हीरा ज्‍यादा कीमत में निर्यात करता था ताकि विदेशों से काला धन वापस भारत लाया जा सके. बता दें कि भारत में कच्‍चे हीरे के आयात पर 0.25% ड्यूटी लगती है. दुनिया में बिकने वाला 95 फीसदी पॉलिश्ड डायमंड भारत से बाहर भेजा जाता है. नियमानुसार हीरों कस्‍टम विभाग के एयर कार्गो यूनिट द्वारा स्‍वीकृति दिये जाने के बाद हीरे व्‍यापारियों के पास पहुंचते हैं.